चुनिए हिन्दुस्तान के हीरो सर्वेक्षण के पहले दिन देश भर से हमें पाठकों के ढेरों की संख्या में मत प्राप्त हुए। बिहार, उत्तरपद्रेश, दिल्ली, गुजरात, मुंबई, उड़ीसा, पंजाब, पश्चिम बंगाल, राजस्थान, मध्य प्रदेश से पाठकों ने अपना दिल खोलकर रख दिया। इस सर्वेक्षण में नीतीश कुमार को सबसे ज्यादा 40.464 प्रतिशत मिले, जबकि राहुल गांधी को 33 प्रतिशत मत प्राप्त हुए। बिहार और झारखंड से नीतीश कुमार को कुल मतों का 62.19 प्रतिशत मिले जबकि उत्तर प्रदेश और दिल्ली से 11.38 प्रतिशत हासिल हुए। बिहार में जहां नीतीश का डंका बजा तो शेष भारत में राहुल गांधी लोगों की पहली पसंद के रूप में छाए रहे। राहुल गांधी को उत्तर प्रदेश और दिल्ली से कुल मतों का 42.987 प्रतिशत मत मिले तो झारखंड और बिहार से उन्हें 25.29 प्रतिशत मत हासिल हुए। मायावती को 10.52 प्रतिशत, मनमोहन सिंह को कुल 5.088 प्रतिशत, और जसवंत सिंह को 1.08 प्रतिशत मत प्राप्त हुए। मायावती को सबसे ज्यादा मत उत्तरप्रदेश से मिले और वह इस सर्वेक्षण में तीसरे नंबर पर रही। जसवंत सिंह को इस सर्वेक्षण में भले ही 1.08 प्रतिशत वोट मिले हो लेकिन राजस्थान से आए मतों में तकरीबन 60 प्रतिशत मत जसवंत के खाते में गए।